32001R0593
L 088/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 593/2001 НА КОМИСИЯТА
от 27 март 2001 година
за изменение на Регламент (ЕО) № 528/1999 относно установяване на мерки за подобряване на качеството на производството на маслиново масло
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент № 136/66/ЕИО на Съвета от 22 септември 1966 г. относно създаване на обща организация на пазара на масла и мазнини (1), последно изменен с Регламент (ЕО) № 2826/2000 (2), и по-специално член 5, параграф 11 от него,
като има предвид, че:
(1)
Член 5, параграф 9 от Регламент № 136/66/ЕИО предвижда, че следва да се предостави процент от производствената помощ на всички или на част от производителите за финансиране на регионални мерки в произвеждащите държави-членки с цел подобряване на качеството на производството на маслиново масло и неговото влияние върху околната среда.
(2)
Механизмът за определяне на таваните на финансиране, предвидени в член 3 от Регламент № 528/1999 на Комисията (3), не позволява разпределяне на действително удържаната сума. Установените тавани за производствените цикли, следващи определянето на помощта за една пазарна година, трябва да бъдат коригирани в съответствие с разликата между изчислението, базирано на предвидена продукция и изчислението, базирано на действителното производство за дадена пазарна година.
(3)
Мерките, предвидени в настоящия регламент, са в съответствие със становището на Управителния комитет по масла и мазнини,
ПРИЕ НАСТОЯЩИЯ РЕГЛАМЕНТ:
Член 1
Към член 3, параграф 2 от Регламент (ЕО) № 528/1999 се добавя следната алинея:
„Таваните се адаптират на базата на разликите в изчислението на приспаданията от помощта, базирани на предвидената продукция, и изчисленията, базирани на действителното производство за пазарната година, предхождаща годината, на базата на която са фиксирани таваните съгласно втората алинея.“
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 март 2001 година.